22/02/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria do VI Premio de banda deseñada “Castelao”

Tendo en conta, tanto por número como por calidade, o grupo de novos autores de historieta que teñen xurdido nos últimos anos en Galicia, e que compoñen un destacado colectivo que se considera o máis importante do panorama nacional, a Deputación da Coruña, sensíbel á significación que está a ter este sector da cultura galega, convoca o VI Premio de banda deseñada “Castelao”, dacordo coas seguintes: Poderán participar todas as persoas, maiores de idade, de calquera nacionalidade, que non fosen premiadas nas cinco edicións anteriores, e que presenten narracións en banda deseñada escritas en lingua galega, inéditas e non premiadas en ningún outro premio o certame. As obras presentadas poderán ser escritas e debuxadas, cada unha delas, por un másimo de dous autores (un como guionista e outro como debuxante). Estabelécese un premio único dotado con 6.500 €, estando esta cantidade suxeita ás retencións legais que lle fosen aplicábeis. A Deputación publicará a obra premiada, directamente ou a través doutra editorial, mantendo o autor ou autores os dereitos para a posible edición da obra en calquera outra lingua distinta á galega. Así mesmo, cos traballos orixinais será realizada unha exposición de carácter itinerante. A temática das obras será libre, podendo tratarse dunha historia única ou dun conxunto de historias. Os traballos serán presentados por duplicado e en exemplares separados, numerados, grampados ou encadernados, da seguinte forma: O libro terá que estar rematado, tanto en guión como en debuxo. O formato deberá ser de mancha 26 x 19 cm., ou proporcional. O tamaño dos orixinais: mínimo DIN-A4 e máximo DIN-A3. No caso de que ademais a maiores os traballos se presenten en soporte dixital, deberán figurar a tamaño final (26 x 29 cm.) e en resolución de 300 ppp para color, 400 ppp para grises, ou 600 ppp para branco e negro, en soporte CD e formato TIFF. A extensión mínima será de 48 páxinas e a máxima de 64. Para a súa valoración enviaranse copias encadernadas en DIN-A4 con calidade láser. Os orixinais seranlle requiridos ao gañador para o proceso de edición e de preparación da exposición. Cada obra será presentada baixo o sistema de plica, polo que será enviada achegada dun sobre aparte, en cuxo exterior constará o seu título, e o pseudónimo do seu autor, incluíndo no seu interior unha folla na que seran reflectidos os datos persoais do escritor: Nome e apelidos, DNI, naciomalidade, enderezo, teléfono de contacto e correo electrónico. Ademais deberá incluirse unha declaración expresa por medio da que se certificará que a obra é inédita, e que non foi premiada, ata a data da súa presentación, en ningún outro certame ou premio. No caso de autoría conxunta, deberá incluírse un documento explícito coa participación de cadaquén e a porcentaxe do premio pactada entre os autores, e que estará asinado por ambos os dous. O prazo de admisión de orixinais finaliza o día 31 de maio de 2010 e deberán ser enviados á Deputación da Coruña, Avda. Alférez Provisional 2, 15006 A Coruña, indicando no sobre “VI Premio de banda deseñada “Castelao”. O xurado estará presidido polo Sr. presidente da Deputación e formarán parte del: a Sra. deputada presidenta da Comisión de Cultura, Educación e Patrimonio Histórico-Artístico, e tres persoas do eido da banda deseñada. O xurado será nomeado polo Sr. presidente da Deputación, actuando como secretario o da Corporación ou o funcionario no que delegue. A composición do xurado será feita pública, con anterioridade á súa reunión, no taboleiro e na páxina web da Deputación (www.dicoruna.es), co fin de que se poidan interpor, se é o caso, os recursos legais pertinentes. Os participantes terán a obriga de comunicarlle á Deputación a concesión de calquera premio que obteña a obra presentada no momento en que esta situación se produza, o que dará lugar á súa exclusión do concurso. O xurado actuará en pleno, en sesión a ser posibel única, sendo necesaria a asistencia dos dous terzos dos seus membros. Para os efectos da validez da súa constitución será aplicado o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado non poderá declarar deserto o premio e a súa proposta será resolta polo presidente da Deputación, que é o órgano competente para concedelo. A decisión do xurado terá lugar no segundo trimestre do ano 2010, e será dada a coñecer no taboleiro e na páxina web da deputación,(www.dicoruna.es), e a través dos medios de comunicación. O xurado poderá realizar unha selección entre as obras non premiadas, para a súa inclusión nunha exposición itinerante, que percorrerá os concellos da provincia, e da que se editará o correspondente catálogo. Os autores cuxas obras estean na exposición recibirán cinco exemplares do catálogo. A plica correspondente á obra que resulte finalista poderá ser aberta polo secretario do xurado co fin de que, se o seu autor o permite, poida darse a coñecer o nome do finalista. Non se devolverán as obras presentadas e non premiadas e a partir do día seguinte á concesión do xurado serán destruídas. A participación nesta convocatoria supón a total aceptación destas bases. A Coruña, 8 de febreiro de 2010. O Presidente en funcións, O Secretario, Pablo Villamar Díaz José Luis Almau Supervía